উপজেলা ভোট: প্রথম ধাপে তিন পদে একক প্রার্থী ১২ জন
প্রথম ধাপে যে দেড়শ উপজেলায় ভোট হচ্ছে তার মধ্যে দুটিতে চেয়ারম্যান পদে সর্বোচ্চ ১১ জন মনোনয়নপত্র জমা দিয়েছেন। এ পদে একজন করে মনোনয়নপত্র জমা দিয়েছেন অন্য দুই উপজেলায়।এছাড়া ভাইস চেয়ারম্যান পদে তিন উপজেলায় এবং নারী ভাইস চেয়ারম্যান পদে সাত উপজেলায় একজন করে মনোনয়নপত্র দাখিল করেছেন।প্রার্থিতা প্রত্যাহারের সময় পার হলে একক প্রার্থীদের সংখ্যা আরও বাড়তে পারে। বাছাইয়ে বৈধ হলে তারা বিনা প্রতিদ্বন্দ্বিতায় নির্বাচিত হবেন।প্রথম ধাপের ১৫০ উপজেলায় তিন পদে অনলাইনে মনোনয়নপত্র জমার শেষ সময় ছিল সোমবার।
ইসির অতিরিক্ত সচিব অশোক কুমার দেবনাথ জানান, ষষ্ঠ উপজেলা পরিষদের প্রথম ধাপের নির্বাচনে মোট এক হাজার ৮৯১ জন মনোনয়নপত্র জমা দিয়েছেন। এর মধ্যে চেয়ারম্যান পদে দিয়েছেন ৬৯৬ জন, ভাইস চেয়ারম্যান পদে ৭২৪ জন এবং নারী ভাইস চেয়ারম্যান পদে মনোনয়পত্র জমা দিয়েছেন ৪৭১ জন।সর্বোচ্চ প্রার্থীএর মধ্যে ব্রাহ্মণবাড়িয়ার সরাইল এবং সিলেটের বিশ্বনাথ উপজেলায় চেয়ারম্যান পদে সর্বোচ্চ ১১ জন করে প্রার্থী হয়েছে।শেরপুরের শ্রীবরদীতে ভাইস চেয়ারম্যান পদে সর্বোচ্চ ১৪ জন মনোনয়নপত্র জমা দিয়েছে। আর নারী ভাইস চেয়ারম্যান পদে সর্বোচ্চ ৮ জন করে প্রার্থী হয়েছে যশোরের মনিরামপুর ও দিনাজপুরের ঘোড়াঘাটে।একক প্রার্থীচেয়ারম্যান: বাগেরহাট সদর ও মুন্সীগঞ্জ সদর উপজেলায় একজন করে প্রার্থী মনোয়নপত্র জমা দিয়েছে।ভাইস চেয়ারম্যান: কক্সবাজার সদর, চট্টগ্রামের সন্দ্বীপ এবং নোয়াখালীর হাতিয়ায় একক প্রার্থী হয়েছে।
নারী ভাইস চেয়ারম্যান: কুষ্টিয়া সদর, চাঁদপুরের মতলব উত্তর, চুয়াডাঙ্গার দামুরহুদা, ঠাকুরগাঁওয়ের বালিয়াডাঙ্গী, নোয়াখালীর হাতিয়া, বাগেরহাট সদর এবং মৌলভীবাজারের বড়লেখা উপজেলায় একজন করে প্রার্থী হয়েছে।তফসিল অনুযায়ী, প্রথম ধাপের মনোনয়নপত্র বাছাই হবে ১৭ এপ্রিল। রিটার্নিং কর্মকর্তার সিদ্ধান্তের বিরুদ্ধে আপিল করা যাবে ১৮ থেকে ২০ এপ্রিল। আপিল নিষ্পত্তি হবে ২১ এপ্রিল, প্রার্থিতা প্রত্যাহারের শেষ সময় ২২ এপ্রিল। পরদিন প্রতীক বরাদ্দের পর প্রচারণা শুরু হবে। প্রথম ধাপের দেড়শ উপজেলায় ভোট হবে আগামী ৮ মে। এরপর দ্বিতীয় ধাপে ২১ মে, তৃতীয় ধাপে ২৯ মে এবং চতুর্থ ধাপে ৫ জুন ভোট রয়েছে। সব মিলিয়ে অন্তত ৪৮৫ উপজেলার ভোট হবে চার ধাপে।সবশেষ ২০১৯ সালে চার ধাপের উপজেলা ভোটে প্রায় পাঁচশ উপজেলার মধ্যে ৪৬৫ উপজেলায় ভোট হয়। সেসময় তিনটি পদে সব মিলিয়ে ২২৩ জন বিনা প্রতিদ্বন্দ্বিতায় নির্বাচিত হন। তাদের মধ্যে চেয়ারম্যান পদে ১১২ জন, ভাইস চেয়ারম্যান পদে ৫২ জন এবং নারী ভাইস চেয়ারম্যান পদে ৫৯ জন নির্বাচিত হন বিনা প্রতিদ্বন্দ্বিতায়।আরও পড়ুন:

বাছাইয়ে বৈধ হলে তারা বিনা প্রতিদ্বন্দ্বিতায় নির্বাচিত হবেন।